CELEX: 52014PC0197
Language: mt
Date: 2014-03-31
Title: Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar il-kooperazzjoni f’oqsma speċifiċi li ma jagħmlux parti mill-erba’ libertajiet

|
			
		
		
		52014PC0197
		
			Proposta għal DEĊIŻJONI TAL-KUNSILL dwar il-pożizzjoni li għandha tiġi adottata, f’isem l-Unjoni Ewropea, fil-Kumitat Konġunt taż-ŻEE dwar l-emenda tal-Protokoll 31 tal-Ftehim ŻEE, dwar il-kooperazzjoni f’oqsma speċifiċi li ma jagħmlux parti mill-erba’ libertajiet /* COM/2014/0197 final - 2014/0111 (NLE) */
			
				
		
		
			
			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Sabiex jiġu żgurati r-rekwiżiti
tas-sigurtà legali u l-omoġeneità tas-Suq Intern, il-Kumitat Konġunt
taż-ŻEE se jintegra l-leġiżlazzjoni rilevanti kollha
tal-Unjoni fil-Ftehim ŻEE malajr kemm jista’ jkun wara l-adozzjoni
tagħha u se jippermetti wkoll il-parteċipazzjoni tal-Istati tal-EFTA
taż-ŻEE fl-azzjonijiet, fl-attivitajiet jew fil-programmi tal-UE
rilevanti għaż-ŻEE.
L-Artikolu 78 tal-Ftehim ŻEE
jipprovdi li l-Partijiet Kontraenti għandhom isaħħu u
jwessgħu l-kooperazzjoni fil-qafas tal-attivitajiet tal-Unjoni fl-oqsma',
fost affarijiet oħrajn, tal-politika soċjali. 
2.           IR-RIŻULTATI
TAL-KONSULTAZZJONIJIET MAL-PARTIJIET INTERESSATI U L-VALUTAZZJONIJIET
TAL-IMPATT
L-abbozz tad-Deċiżjoni tal-Kumitat
Konġunt taż-ŻEE (anness mad-Deċiżjoni tal-Kunsill
proposta) għandu l-għan li jemenda l-Protokoll 31
għall-Ftehim ŻEE, dwar il-kooperazzjoni f’oqsma speċifiċi
li ma jagħmlux parti mill-erba’ libertajiet sabiex il-kooperazzjoni
tal-Partijiet Kontraenti tiġi estiża fil-qasam tal-kooperazzjoni
soċjali.
B'mod aktar konkret, ir-Regolament (UE)
Nru 1296/2013 tal-Parlament Ewropew u tal-Kunsill
tal-11 ta’ Diċembru 2013 dwar Programm Ewropew
għall-Impjiegi u l-Innovazzjoni Soċjali ("EaSI") u li
jemenda d-Deċiżjoni Nru 283/2010/UE li tistabbilixxi
Faċilità Ewropea ta' Mikrofinanzjament Progress għall-Impjiegi u
l-inklużjoni soċjali[1],
jiġi inkorporat fil-Ftehim ŻEE sabiex jippermetti lill-pajjiżi
taż-ŻEE/EFTA biex jipparteċipaw fl-assi magħżula
tal-programm EaSI. 
L-Artikolu 15(1) tal-Protokoll 31
tal-Ftehim ŻEE pprovda l-bażi legali għall-parteċipazzjoni
tal-Istati tal-EFTA membri taż-ŻEE f’attivitajiet varji tal-Unjoni
skont il-Eures. L-Artikolu 15(2) pprovda l-bażi legali
għall-kontribuzzjonijiet finanzjarji f’dan ir-rigward.
Mill-1 ta’ Jannar 2014, il-finanzjament skont il-EURES se
jseħħ taħt il-Programm Ewropew għall-Impjiegi u
l-Innovazzjoni Soċjali. Minħabba li l-Programm se jkun inkluż
fl-Artikolu 15(8), se jsiru kontribuzzjonijiet finanzjarji futuri skont
l-Artikolu 15(6). L-abbozz tad-Deċiżjoni tal-Kumitat
Konġunt għalhekk jemenda l-Artikolu 15(2), sabiex jikkjarifika
li din id-dispożizzjoni se tapplika biss għal attivitajiet imwettqa
qabel id-dħul fis-seħħ tal-Programm jiġifieri
fl-1 ta’ Jannar 2014.
It-test ta’ addattament fl-Anness jikkjarifika
li l-Liechtenstein mhuwiex se jipparteċipa fil-programm, u għalhekk
mhux se jikkontribwixxi finanzjarjament fih.
In-Norveġja se
tipparteċipa fl-assi tal-EURES tal-programm. Aktar tard,
parteċipazzjoni aktar wiesgħa tista’ tkun preferuta. Jekk dan ikun
il-każ, se tiġi proposta deċiżjoni ġdida tal-Kumitat
Konġunt taż-ŻEE, sabiex tiġi estiża
l-parteċipazzjoni tan-Norveġja.
Il-Protokoll 31 tal-Ftehim ŻEE
għandu għalhekk jiġi emendat sabiex
mill-1 ta’ Jannar 2014 din il-kooperazzjoni estiża tkun
tista’ sseħħ.
3.           L-ELEMENTI LEGALI
TAL-PROPOSTA
L-Artikolu 1(3) tar-Regolament
tal-Kunsill (KE) Nru 2894/94 dwar l-arranġamenti
għall-implimentazzjoni tal-Ftehim ŻEE jipprevedi li, fuq proposta
mill-Kummissjoni, il-Kunsill jistabbilixxi l-pożizzjoni li għandha
tiġi adottata f'isem l-Unjoni dwar Deċiżjonijiet bħal dawn.

Il-Kummissjoni tressaq l-Abbozz
tad-Deċiżjoni tal-Kumitat Konġunt taż-ŻEE
għall-adozzjoni mill-Kunsill bħala l-pożizzjoni tal-Unjoni.
Il-Kummissjoni tittama li tkun fil-qagħda li tippreżentah fil-Kumitat
Konġunt taż-ŻEE mill-aktar fis possibbli.
2014/0111 (NLE)
Proposta għal
DEĊIŻJONI TAL-KUNSILL
dwar il-pożizzjoni li għandha
tiġi adottata, f’isem l-Unjoni Ewropea, fil-Kumitat Konġunt
taż-ŻEE dwar l-emenda tal-Protokoll 31 tal-Ftehim ŻEE, dwar
il-kooperazzjoni f’oqsma speċifiċi li ma jagħmlux parti mill-erba’
libertajiet
 
IL-KUNSILL TAL-UNJONI EWROPEA,
Wara li kkunsidra t-Trattat dwar
il-Funzjonament tal-Unjoni Ewropea, u b’mod partikolari l-Artikoli 46(d),
149, 153(2)(a), it-tielet paragrafu tal-Artikolu 175 u
l-Artikolu 218(9) tiegħu,
Wara li kkunsidra r-Regolament tal-Kunsill
(KE) Nru 2894/94 tat-28 ta' Novembru 1994 dwar
l-arranġamenti għall-implimentazzjoni tal-Ftehim dwar
iż-Żona Ekonomika Ewropea[2],
u b'mod partikolari l-Artikolu 1(3) tiegħu,
Wara li kkunsidra l-proposta mill-Kummissjoni
Ewropea,
Billi:
(1)       Il-Protokoll 31
tal-Ftehim dwar iż-Żona Ekonomika Ewropea, (minn issa 'l quddiem
imsejjaħ "il-Ftehim ŻEE") fih dispożizzjonijiet u
arranġamenti speċifiċi rigward kooperazzjoni f'oqsma
speċifiċi li ma jagħmlux parti mill-erba' libertajiet,
(2)       Huwa xieraq li
l-kooperazzjoni tal-Partijiet Kontraenti fil-Ftehim ŻEE tiġi
estiża u tinkludi r-Regolament Nru 1296/2013 tal-Parlament Ewropew u
tal-Kunsill tal-11 ta' Diċembru 2013 dwar Programm Ewropew
għall-Impjiegi u l-Innovazzjoni Soċjali (“EaSI”) u li jemenda
d-Deċiżjoni Nru 283/2010/UE li tistabbilixxi Faċilità
Ewropea ta’ Mikrofinanzjament Progress għall-impjiegi u l-inklużjoni
soċjali[3],
(3)       Għaldaqstant,
il-Protokoll 31 għall-Ftehim ŻEE għandu jiġi emendat
sabiex din il-kooperazzjoni estiża tkun tista’ tibda sseħħ
mill-1 ta’ Jannar 2014,
(4)       Il-pożizzjoni tal-Unjoni
fil-Kumitat Konġunt taż-ŻEE għandha tkun ibbażata fuq
l-abbozz ta’ Deċiżjoni mehmuż,
ADOTTA DIN ID-DEĊIŻJONI: 
Artikolu 1
Il-pożizzjoni li għandha
tittieħed mill-Unjoni Ewropea fil-Kumitat Konġunt taż-ŻEE
dwar l-emenda proposta għall-Protokoll 31 tal-Ftehim ŻEE tkun
ibbażata fuq l-abbozz ta’ Deċiżjoni tal-Kumitat Konġunt
taż-ŻEE mehmuż ma’ din id-Deċiżjoni.
Artikolu 2
Din id-Deċiżjoni tidħol
fis-seħħ fil-jum tal-adozzjoni tagħha.
Magħmul fi Brussell,
                                                                       Għall-Kunsill
                                                                       Il-President
[1]               ĠU L 347, 20.12.2013, p. 238.
[2]               ĠU L 305, 30.11.1994, p. 6. 
[3]               ĠU L 347, 20.12.2013, p. 238.
ANNESS
DEĊIŻJONI TAL-KUMITAT KONĠUNT TAŻ-ŻEE
Nru .../2014
ta' 
li temenda l-Protokoll 31 tal-Ftehim ŻEE, 
dwar kooperazzjoni f'oqsma speċifiċi li ma jagħmlux parti
mill-erba' libertajiet
IL-KUMITAT KONĠUNT
TAŻ-ŻEE,
Wara li kkunsidra l-Ftehim dwar iż-Żona
Ekonomika Ewropea (“il-Ftehim taż-ŻEE”), u partikolarment
l-Artikoli 86 u 98 tiegħu,
Billi:
(1)              
Huwa xieraq li l-kooperazzjoni tal-Partijiet
Kontraenti fil-Ftehim taż-ŻEE tiġi estiża u tinkludi
r-Regolament (UE) Nru 1296/2013 tal-Parlament Ewropew u tal-Kunsill
tal-11 ta' Diċembru 2013 dwar Programm tal-Unjoni Ewropea
għall-Impjiegi u l-Innovazzjoni Soċjali (“EaSI”) u li jemenda
d-Deċiżjoni Nru 283/2010/UE li tistabbilixxi Faċilità
Ewropea ta’ Mikrofinanzjament Progress għall-impjiegi u l-inklużjoni
Soċjali[1],
(2)              
Il-Protokoll 31 tal-Ftehim taż-ŻEE
għandu għalhekk jiġi emendat sabiex din il-kooperazzjoni
estiża tkun tista’ tibda sseħħ
mill-1 ta’ Jannar 2014.
ADOTTA DIN ID-DEĊIŻJONI:
Artikolu 1
L-Artikolu 15 tal-Protokoll 31
tal-Ftehim ŻEE jiġi emendat kif ġej:
1.           Fil-paragrafu 2, il-kliem “u li
huma mwettqa qabel l-1 ta’ Jannar 2014,” jiżdiedu wara
l-kliem “paragrafu 1”.
2.           Dan li ġej jiżdied
fil-paragrafu 8:
‘-       32013 R 1296:
Ir-Regolament (UE) Nru 1296/2013 tal-Parlament Ewropew u tal-Kunsill
tal-11 ta' Diċembru 2013 dwar Programm Ewropew
għall-Impjiegi u l-Innovazzjoni Soċjali (“EaSI”) u li jemenda
d-Deċiżjoni Nru 283/2010/UE li tistabbilixxi Faċilità
Ewropea ta' Mikrofinanzjament Progress għall-impjiegi u l-inklużjoni
soċjali (ĠU L 347, 20.12.2013, p. 238).
Il-Liechtenstein
jingħata eżenzjoni mill-parteċipazzjoni f'dan il-programm, u
milli jħallas kontribut finanzjarju għalih. In-Norveġja
tipparteċipa biss fl-assi tal-EURES tal-programm, u tikkontribwixxi
finanzjarjament għalihom.’
3.           It-test tal-paragrafu 5 jiġi
sostitwit b'dan li ġej:
"L-Istati tal-EFTA jipparteċipaw
fl-attivitajiet tal-Komunità li hemm referenza għalihom fl-ewwel
inċiż tal-paragrafu 8 sa mill-1 ta’ Jannar 1999,
fl-attivitajiet imsemmija fit-tieni inċiż sa mill-1 ta’ Jannar 2003
u fl-attivitajiet li hemm referenza għalihom fit-tielet inċiż sa
mill-1 ta’ Jannar 2014."
Artikolu 2
Din id-Deċiżjoni tidħol
fis-seħħ fil-jum wara l-aħħar notifika skont
l-Artikolu 103(1) tal-Ftehim ŻEE*.
Għandu japplika mill-1 ta’ Jannar 2014.
Artikolu 3
Din id-Deċiżjoni tiġi
ppubblikata fit-Taqsima taż-ŻEE tal-Ġurnal Uffiċjali
tal-Unjoni Ewropea u fis-Suppliment taż-ŻEE tiegħu.
Magħmul fi Brussell, 
                                                                       Għall-Kumitat
Konġunt taż-ŻEE
                                                                       Il-President
                                                                       
                                                                       
                                                                       
                                                                       Is-Segretarji
                                                                       għall-Kumitat
Konġunt taż-ŻEE
                                                                       
[1]               ĠU L 347, 20.12.2013, p. 238.
*               [L-ebda rekwiżiti kostituzzjonali ma huma
indikati.] [Rekwiżiti kostituzzjonali indikati.]